CELEX: 32002R1802
Language: bg
Date: 2002-10-10 00:00:00
Title: Регламент (ЕО) № 1802/2002 на Комисията от 10 октомври 2002 година за поправка на Регламент (ЕО) № 1282/2002 за изменение на приложенията към Директива 92/65/ЕИО на Съвета за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИОТекст от значение за ЕИП.

03/ 44
            
            
               BG
            
            
               Официален вестник на Европейския съюз
            
            
               208
            
         32002R1802
   
               L 274/21
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
         РЕГЛАМЕНТ (ЕО) № 1802/2002 НА КОМИСИЯТА
   от 10 октомври 2002 година
   за поправка на Регламент (ЕО) № 1282/2002 за изменение на приложенията към Директива 92/65/ЕИО на Съвета за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 92/65/ЕИО на Съвета от 13 юли 1992 година за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), последно изменена с Регламент (ЕО) № 1282/2002 на Комисията (2), и по-специално член 22 от него,
   като има предвид, че:
   
               (1)
            
            
               Регламент (ЕО) № 1282/2002 е приет на 15 юли 2002 г., за да измени Директива 92/65/ЕИО.
            
         
               (2)
            
            
               За да се гарантира, че е имало достатъчно време за прилагането на изменените разпоредби във всички държави-членки, е следвало да се определи дата за прилагане на Регламент (ЕО) № 1282/2002.
            
         
               (3)
            
            
               По време на процеса на приемане обаче, разпоредбата за определяне на тази дата е била пропусната.
            
         
               (4)
            
            
               Съобразно с това, в Регламент (ЕО) № 1282/2002 следва да се внесе поправка.
            
         
               (5)
            
            
               Необходимо е действието на поправката да започне от датата на влизане в сила на Регламент (ЕО) № 1282/2002.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 2 от Регламент (ЕО) № 1282/2002 след алинея първа се добавя следната втора алинея:
   
      „Той се прилага от 1 март 2003 година.“
   
   Член 2
   Настоящият регламент влиза в сила в деня на публикуването му в Официален вестник на Европейските общности.
   
   Той се прилага от 5 август 2002 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 октомври 2002 година.
      
         
            За Комисията
         
         David BYRNE
         
            Член на Комисията
         
      
   
   
      (1)  ОВ L 268, 14.9.1992 г., стр. 54.
   
      (2)  ОВ L 187, 16.7.2002 г., стр. 3.